CELEX: 62015FA0127
Language: el
Date: 2016-07-21 00:00:00
Title: Υπόθεση F-127/15: Απόφαση του Δικαστηρίου Δημόσιας Διοίκησης (πρώτο τμήμα) της 21ης Ιουλίου 2016 — Pinto Ferreira κατά Επιτροπής (Υπαλληλική υπόθεση — Υπάλληλοι — Πειθαρχική ποινή — Άρθρο 9, παράγραφος 2 του παραρτήματος IX του ΚΥΚ — Παρακράτηση από το ποσόν της συντάξεως — Μη επιτρεπόμενη εξωτερική δραστηριότητα — Μη υποβολή αιτήσεως για εκ των προτέρων έγκριση)

3.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/37
            
         
      Απόφαση του Δικαστηρίου Δημόσιας Διοίκησης (πρώτο τμήμα) της 21ης Ιουλίου 2016 — Pinto Ferreira κατά Επιτροπής
      (Υπόθεση F-127/15) (1)
      
      ((Υπαλληλική υπόθεση - Υπάλληλοι - Πειθαρχική ποινή - Άρθρο 9, παράγραφος 2 του παραρτήματος IX του ΚΥΚ - Παρακράτηση από το ποσόν της συντάξεως - Μη επιτρεπόμενη εξωτερική δραστηριότητα - Μη υποβολή αιτήσεως για εκ των προτέρων έγκριση))
      (2016/C 364/45)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: António Gaspar Pinto Ferreira (Βρυξέλλες, Βέλγιο) (εκπρόσωποι: C. W. Godfrey, C. Antoine και M. Gomes Lopes, δικηγόροι)
      
         Καθής: Ευρωπαϊκή Επιτροπή (εκπρόσωποι: C. Ehrbar και F. Simonetti)
      
         Αντικείμενο
      
      Η προσφυγή περί ακυρώσεως της αποφάσεως της Επιτροπής περί επιβολής της πειθαρχικής ποινής της παρακρατήσεως 185 ευρώ από τη σύνταξη του προσφεύγοντος επί δώδεκα μήνες, η οποία αρχίζει να ισχύει από την ημερομηνία κατά την οποία θα συνταξιοδοτηθεί, λόγω της ασκήσεως μη επιτρεπόμενης εξωτερικής δραστηριότητας.
      
         Διατακτικό
      
      Το Δικαστήριο Δημόσιας Διοίκησης αποφασίζει:
      
                  1)
               
               
                  Ακυρώνει την απόφαση της 16ης Δεκεμβρίου 2014, με την οποία η αρμόδια για τους διορισμούς αρχή της Ευρωπαϊκής Επιτροπής επέβαλε στον António Gaspar Pinto Ferreira την κύρωση την οποία προβλέπει το άρθρο 9, παράγραφος 2, του παραρτήματος IX του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
               
            
                  2)
               
               
                  Η Ευρωπαϊκή Επιτροπή φέρει τα δικαστικά έξοδά της και καταδικάζεται στα δικαστικά έξοδα στα οποία υποβλήθηκε ο António Gaspar Pinto Ferreira.
               
            
         (1)  EE C 414 της 14.12.2015, σ. 43.